ମୁମ୍ୱାଇଃ ଘଣ୍ଟାପ୍ରତି ୧୨୦ କିଲୋମିଟର ବେଗରେ ବାତ୍ୟା ନିସର୍ଗ ମହାରାଷ୍ଟ୍ରର ଅଲିବାଗରେ ଲ୍ୟାଣ୍ଡଫଲ୍ କରିଛି। ଲ୍ୟାଣ୍ଡଫଲ କରିବା ବେଳେ ସମୁଦ୍ରରେ ଲମ୍ୱା ଲମ୍ୱା ଢେଉ ଉଠୁଥିବା ଦେଖିବାକୁ ମିଳିଛି। ନିସର୍ଗର ପ୍ରଭାବର ଅନେକ ସ୍ଥାନରେ ଗଛ, ଚାଳ ଘର ଆଦି ଭାଙ୍ଗି ଦେଇଥିବା ଦେଖିବାକୁ ମିଳିଛି। ତେବେ ଏହି ବତ୍ୟା ମୁମ୍ୱାଇବାସୀଙ୍କ ପାଇଁ ସେତେଟା ବିପଦ ନାହିଁ। ବିଏମସି ଲୋକମାନଙ୍କୁ ଘରେ ରହିବାକୁ କହିଛି। ନିସର୍ଗର ପ୍ରକୋପ ଦେଖି ଦୁଇ ଦିନ ପାଇଁ ସମସ୍ତ ସେବା ବନ୍ଦ କରାଯାଇଛି। ଏମିତିକି ବିମାନ ବନ୍ଦରରେ ବିମାନ ସଂଖ୍ୟା ସୀମିତ କରିଦିଆଯାଇଛି।
ଲ୍ୟାଣ୍ଡଫଲ କରିବା ବେଳେ ମହାରାଷ୍ଟ୍ରର ରତ୍ନଗିରିର ଦୋପୋଳୀରେ ଗୋଟିଏ ବିଲ୍ଡିଂ ଦୋହଲି ଯାଇଥିବାବେଳେ ଛାତ ସମ୍ପୂର୍ଣ୍ଣ ନଷ୍ଟ ହୋଇଯାଇଛି। ସେହିପରି ରତ୍ନଗିରି ଜିଲ୍ଲାର ଉପକୂଳରେ ଏକ ଜାହାଜକୁ ସୁମୁଦ୍ର କୂଳରେ ଆଣି ପବନ ପହଞ୍ଚାଇଥିବା ଦେଖିବାକୁ ମିଳିଛି। ନିସର୍ଗ ପ୍ରଭାବରେ ଆଲିବାଗ ଓ ମୁମ୍ବାଇରେ ମଧ୍ୟ ଜୋରରେ ପବନ ବହିବା ସହ ପ୍ରବଳ ବର୍ଷା ହେଉଛି।
